jkorsvik/nowiki_second_scrape_merged huggingface dataset:
Reliant

Reliant var en britisk bilprodusent etablert i 1935.  De holdt til ved Tamworth i Staffordshire, men i 2001 flyttet de til Cannock. Kort tid etter avsluttet de produksjonen.
Selskapet er mest kjent for å bygge spesialkjøretøyer med karosseri av glassfiber.  Mest kjent for nordmenn er kanskje trehjulingen Reliant Regal Supervan som kjøres av figuren Mr. Beans «nemesis» i TV-programmene.
Reliants ekspertise innen glassfiberproduksjon har gjort at de produserer karosserier for andre produsenter også, for eksempel rallybilen Ford RS200 og de kjente London-taxiene.


== Modeller ==

Fox
Kitten
Robin
Rebel
Regal
Rialto
Sabre
Scimitar
Reliant SS1
TW9


== Eksterne lenker ==
Offisielt nettsted 
(en) Reliant – kategori av bilder, video eller lyd på Commons  (engelsk)
Saturn (bil)

Se også Saturn (andre betydninger)Saturn var et amerikansk bilmerke, eid av General Motors. Det ble lansert i 1990, delvis som et svar på importen av mindre japanske biler på det amerikanske markedet.
Saturn var kjent for å bruke plast i karosseriet, både for å gjøre bilene mer motstandsdyktige mot småbulker og for å gjøre de lettere å endre fra modell til modell. Saturns siste kjøretøyer var Saturn Aura, Saturn VUE og Saturn Outlook. GM fortsatte å produsere 2010-modeller av AURA, VUE, og Outlook for leiebilmarkedet. Salg av alle Saturn-modeller stoppet imidlertid i 2009.


== Modeller ==
Saturn S-series – kompakt
Saturn ION – kompakt
Saturn L-series – mellomstørrelse
Saturn Aura – mellomstørrelse
Saturn VUE – SUV
Saturn TBD – større SUV
Saturn Relay – minivan
Saturn Sky – roadster/sportsbil


== Eksterne lenker ==
(en) Saturn Corporation – kategori av bilder, video eller lyd på Commons 
(en) Saturn Corporation – galleri av bilder, video eller lyd på Commons
Smart (bilmerke)

Smart er et tysk bilmerke som er eid av Daimler AG. Opprinnelig ble Smart (staves egentlig med en liten 's') utviklet av Mercedes-Benz sammen med klokkefabrikanten Swatch. Målet var å lage en liten, billig bil med innovativ teknologi som kunne frakte to mennesker og en kasse øl i byen. Da bilen kom på markedet var den ikke lenger spesielt billig, teknologien var konvensjonell og kassen med øl var endret til en kasse med vann.
Smart Fortwo er en svært miljøvennlig bil. Det er den konvensjonelt motoriserte bilen som selges i Norge med minst CO2-utslipp. I motsetning til hva mange tror er ikke Smart en elbil. Den kom først med elektrisk motor i 2005/2006 (?).
Siden 1. september 2004 har Bertel O. Steen importert Smart til Norge. En ny Smart Fortwo koster rundt 140 000 kroner.
Per 2009 er Fortwo den eneste modellen som produseres. 


== Modeller ==
Forfour
Fortwo
Roadster
Formore
Crossblade


== Eksterne lenker ==
(en) Offisielt nettsted 
(en) Smart vehicles – kategori av bilder, video eller lyd på Commons 
(en) Smart (automobile) – galleri av bilder, video eller lyd på Commons
Bhutansk ngultrum

Bhutansk ngultrum er myntenheten i Bhutan. Kursen på ngultrum er bundet til indisk rupi, dette skyldes Bhutans nære forbindelse til India. India mottar ca. 90 % av Bhutans eksport, og leverer ca. 77 % av Bhutans import (2020).Inntil Bhutan ble åpnet for omverdenen i 1961, fantes det ingen pengeøkonomi i landet. Det var en begrenset byttehandel vis-à-vis India og Tibet, mens all innenlandsk handel foregikk som byttehandel. Selv etter 1961 fantes det ikke en egen bhutansk valuta, men indiske rupi ble tatt i bruk og har vært gyldig betalingsmiddel siden. Et finanssekretariat ble opprettet på 60-tallet, og ble videreført som et Finansdepartement fra 1968.
Bank of Bhutan ble også etablert i 1968, som landets første bank. Pengesedler ble introdusert i 1974, og i 1975 ble Royal Insurance Corporation of Bhutan etablert. I 1982 etablerte man ved særlov Royal Monetary Authority som Bhutans sentralbank. I 1988 ble Bhutan Development Finance Corporation etablert, og med Royal Securities Exchange i 1993 ble et nasjonalt kapitalmarked etablert.
Landets første privateide bank, The Bhutan National Bank åpnet i 1996.


== Referanser ==


== Eksterne lenker ==
Royal monetary authority. Avbildninger og forklaringer av motivene
banknoteworld.com
Utenrikshandelsstatistikk.
Analysis of Pegged Exchange Rate Between Bhutan and India
SsangYong

SsangYong er et sørkoreansk bilmerke som ble grunnlagt i 4. mars 1954.
SsangYong Motor er den fjerde største bilprodusenten i Sør-Korea. Det ble stiftet som Hadonghwan Motor Company i 1954, og begynte med å bygge jeeper for den amerikanske hæren. Fra 1976 bygde de forskjellige spesialkjøretøyer.  I 1977 ble de hetende Dong-A Motor, men ble tatt over av SsangYong Business Group og navnet endte opp som SsangYong Motor. Navnet betyr «tvillingdrager».  I 1991 startet de teknisk samarbeid med britiske Panther Westwinds.
I 1997 kjøpte Daewoo Motors seg inn, bare for å selge igjen i 2000 da konsernet fikk økonomiske problemer. Sent i 2004 kjøpte den kinesiske bilprodusenten SAIC (Shanghai Automotive Industry Corporation) seg opp til en 49% aksjeandel i SsangYong Motors Company.


== Modeller importert til Norge ==
Alle modellene importeres av DAF Norge som er offisiell importør av SsangYong.

SsangYong Rexton – SUV (siden 2002)
SsangYong Rodius – flerbruksbil (siden april 2005)
SsangYong Kyron – SUV (siden august 2006)
SsangYong Actyon Sports – Pick-up (siden mars 2007)
SsangYong Korando – SUV
SsangYong Musso
SsangYong Family


== Eksterne lenker ==
(en) Offisielt nettsted 
(en) SsangYong vehicles – kategori av bilder, video eller lyd på Commons 
SsangYong Den norske importørens hjemmeside
SsangYong eierforum med mye nyttig informasjon
Ssangyong Owners Club
Franz Rosenzweig

Franz Rosenzweig (født 25. desember 1886 i Kassel, død 10. desember 1929 i Frankfurt am Main) var en tysk filosof,  og en av de mest innflytelsesrike moderne jødiske religiøse tenkere.Han ble født i en overveiende assimilert jødisk familie i Kassel, som kun i liten grad fulgte jødiske tradisjoner. Hans utdannelse var hovedsakelig sekulær, og han studerte historie og filosofi ved universitetene i Göttingen, München og Freiburg.Mens han arbeidet med sin doktoravhandling om den tyske filsofen Georg Wilhelm Friedrich Hegel, reagerte Rosenzweig på Hegels idealisme, og gikk heller inn for en eksistensialistisk tilnærmelse.Rosenzweig vurderte en tid å konvertere til kristendommen, under innflytelse fra familiemedlemmer og venner som hadde gjort det samme, men fra 1913 begynte han å beskjeftige seg med jødisk filosofi. Hans brev til vennen Eugen Rosenstock-Huessy, som selv hadde konvertert fra jødedommen til kristendommen, har blitt publisert som Jødedom til tross for kristendom. Rosenzweig ble senere student hos Hermann Cohen.Rosenzweigs hovedverk, Stern der Erlösung, forsøker å skildre forholdet mellom Gud, menneskeheten og verden. Han kritiserer vestlig filosofi, særlig Hegels, på et etisk grunnlag.Rosenzweig samarbeidet også med Martin Buber, en annen jødisk tenker, om en kontroversiell nyoversettelse av det gamle testamente fra hebraisk til tysk.Han grunnla dessuten det som ble kjent som Lehrhaus, en institusjon hvor jøder kunne gjenoppdage og studere sin jødiske arv. Lehrhaus utdannet mange fremstående jødiske intellektuelle frem til nazistene  stengte det.


== Verker (utvalg) ==
Hegel und der Staat, 1920
Bildung und kein Ende, 1920
Der Stern der Erlösung, 1921
Das Büchlein vom gesunden und kranken Menschenverstand 1922
Sechzig Hymnen und Gedichte des Jehuda Halevi, 1924
Die fünf Bücher der Weisung, 1925
Zweistromland, 1926
Briefe eines Nichtzionisten an einen Antizionisten, 1929


== Referanser ==
Jess Thorup

Jess Thorup (født 21. februar 1970 i København) er en dansk fotballtrener og tidligere fotballspiller som er hovedtrener for FC København.Han er mest kjent i Norge for sitt spill for Hamarkameratene. Thorup var spiss, og hadde tidligere spilt for Odense Boldklub, KFC Uerdingen 05, FC Tirol Innsbruck og Esbjerg fB.
Han kom til Ham-Kam i juli 2005, på utlån fra Esbjerg fB, hvor han var kaptein. Han debuterte mot Vålerenga 23. juli 2005, og skåret kampens siste mål. 
Etter sesongen 2005 ble han assistenttrener i Esbjerg. Da Troels Bech fikk sparken i november 2008 tok han midlertidig over som hovedtrener.


== Meritter ==
1989 – Gullmedalje med OB
1991 – Pokalvinner med OB
1993 – Sølvmedalje med OB (25 Superligakamper)
1993 – Pokalvinner med OB
1996 – Bronsemedalje med OB (31 Superligakamper)
2004 – Bronsemedalje med Esbjerg fB (33 Superligakamper)


== Referanser ==


== Eksterne lenker ==
(en) Jess Thorup – Transfermarkt 
(en) Jess Thorup – Transfermarkt (manager) 
(en) Jess Thorup – WorldFootball.net 
(en) Jess Thorup – FBref 
EFB.dk – Thorups spillerprofil hos Esbjerg forenede Boldklubber
NIFS.no – Thorups spillerprofil hos Norsk & Internasjonal Fotballstatistikk
HamKam.no – Thorups spillerprofil hos Hamarkameratene
Den Polske forening i Norge

Den Polske forening i Norge (polsk Związek Polaków w Norwegii ) er en forening som arbeider for å fremme kontakt mellom Norge og Polen. 
Foreningen hjelper norske ungdommer til å finne studieplasser på universiteter og høgskoler i Polen. Videre bidrar foreningen med å formidle norsk kultur til polske turister i Norge.


== Eksterne lenker ==
Nettsted (polsk språk)
Askim kommune, Lag og foreninger i Indre Østfold
Nettside hos Askim kommune, se [1]
Franco Pellizotti

Franco Pellizotti (født 15. januar 1978 i Latisana) er en italiensk syklist.
Pellizotti begynte å sykle profesjonelt i 2001 for Alessio.
Like før Giro d'Italia 2010 ble han utestengt på grunn av uregelmessigheter i sitt biologiske pass, men ble klarert av italienske dopingmyndigheter i oktober. UCI anket til CAS, og fikk medhold, og utestengelsen gjaldt til mai 2012.Han la opp etter 2018-sesongen.


== Meritter ==


== Referanser ==


== Eksterne lenker ==
(en) Franco Pellizotti – Olympedia 
(en) Franco Pellizotti – Sports-Reference (OL-resultater – arkivert) 
(en) Franco Pellizotti – ProCyclingStats 
(en) Franco Pellizotti – Cycling Archives 
(en) Franco Pellizotti – Cycling Quotient 
(en) Franco Pellizotti – CycleBase 
(en) Franco Pellizotti – TheSports.org 
(en) Franco Pellizotti – kategori av bilder, video eller lyd på Commons
Luciano Pagliarini

Luciano André Pagliarini Mendonca (født 18. april 1978 i Arapongas, delstaten Paraná) er en av Brasils fremste syklister.
Han vant 5. etappe i ENECO Tour 2007, og var dermed første brasilianer med en seier i UCI ProTour. Senere samme år vant han en etappe i Tour of Missouri. I 2008 vant han 6. etappe i Tour of California, foran Juan Jose Haedo og Paolo Bettini. To dager før landeveisrittet i OL 2008 ble han diagnostisert med nyrestein, men fullførte og endte opp på sisteplass. Han la opp etter 2010-sesongen.


== Lag ==
Lampre2001–2004
Liquigas-Bianchi (2005)
Saunier Duval (2006–2008)
Scott-Marcondes Cesar-Sao José Dos Campos (2010)


== Referanser ==


== Eksterne lenker ==
(en) Luciano Pagliarini – Olympedia 
(en) Luciano Pagliarini – Sports-Reference (OL-resultater – arkivert) 
(en) Luciano Pagliarini – Cycling Archives 
(en) Luciano Pagliarini – Cycling Quotient 
(en) Luciano Pagliarini – CycleBase 
(en) Luciano Pagliarini – TheSports.org
Spyker

Spyker er et nederlandsk bilmerke som har eksistert i to omganger:
Spyker ble først startet i 1880 av brødrene Jacobus og Hendrik-Jan Spijker. For å lettere markedsføre merket i andre land ble 'ij' endret til 'y' i 1903, og dermed ble navnet Spyker. Selskapet var opprinnelig basert i Hilversum, men ble flyttet til Trompenburg i Amsterdam i 1898.
I 1898 produserte Spyker modellen Golden Coach, som brukes av den nederlandske dronningen den dag i dag.
Det var også i 1898 Spyker startet produksjon av biler, og i 1900 stilte de ut sine første modeller, med tosylindrete motorer på 3 hk og 5 hk. Firesylindrede modeller ble introdusert i 1903. I 1907 konkurrerte en utgave med 18 hk i et billøp fra Peking til Paris. Hendrik-Jan Spijker døde i 1907, da fergen han befant seg på sank på vei fra England. Da hans død førte til selskapets konkurs, ble konkursboet kjøpt opp av en gruppe investorer som startet produksjonen igjen, men Jacobus Spijker hadde ikke lenger noe med selskapet å gjøre.
Senere produserte selskapet også fly og flymotorer til den første verdenskrig. I 1903 ble Spyker 60 HP verdens første firehjulsdrevne racerbil. 60 HP var også den første bilen utstyrt med en sekssylindret motor og bremser på alle fire hjul. I 1913 fikk selskapet igjen økonomiske problemer, og ble i 1915 tatt over av nye eiere som endret navnet til Nederlandsche Automobiel en Vliegtuigfabriek Trompenburg (Det nederlandske bil- og flyselskapet). Under de nye eierne ble det kompliserte modellprogrammet forenklet, og en ny bil, 13/30 C1, ble introdusert, men solgte dårlig.
I 1922 gikk selskapet konkurs igjen, og ble kjøpt opp av Spykers distributør i England, som ga selskapet navnet Spyker Automobielfabriek. Produksjonen fortsatte og prisene ble satt ned, men selskapet fortsatte å slite. Det var den to tonn store lastebilen C2 og personbilen C4 som fortsatt ble produsert, frem til 1926, da pengene tok slutt.
Det har blitt estimert at totalt 2 000 biler ble produsert av Spyker i perioden 1898 til 1926.

I 1999 ble et nytt selskap, Spyker Cars, stiftet. Dette selskapet har ingenting med det opprinnelige Spyker å gjøre, bortsett fra selve navnet. Stifterne bak det nye selskapet er Victor Muller og Maarten de Bruijn. Spyker bygger eksklusive sportsbiler som C8 og C8 Laviolette. At selskapet har en historie som flymotor-bygger vises i en rekke detaljer i bilene, samt i selskapets logo. C8 Laviolette er utstyrt med en 4100 ccm Audi V8-motor, som yter 450 hk, og har en toppfart på 300 km/t. 14. juni 2005 annonserte Spyker at C8 hadde blitt godkjent for salg på det amerikanske markedet.
I 2006 ble Spyker D12 Peking-to-Paris annonsert på bilutstillingen i Genève. Denne modellen blir en SUV med høye ytelser, og produksjonsstart er planlagt i 2010.


== Modeller ==
Spyker C8 (forskjellige varianter)
Spyker D12 Peking-to-Paris
Spyker D8


== Eksterne lenker ==
(en) Spyker vehicles – kategori av bilder, video eller lyd på Commons
Obadele Thompson

Obadele Thompson (født 30. mars 1976 på Saint Michael i Barbados) er en sprinter som under OL i 2000 i Sydney tok bronsemedalje på 100 meter. Det var øyriket Barbados' første olympiske medalje noensinne.
Thompson satte junior verdensrekord i 1994 med 10,08 sekunder og fikk fjerdeplass i den historiske OL-finalen på 200 m under OL i 1996 i Atlanta, da Michael Johnson vant på den fantastiske tiden 19,32 sek.  Hans 9,87 sekunder på 100 meter gjorde Thompson til 13. beste sprinter gjennom tidene. 
I april 1996 løp Thompson på den raskeste tiden som til da var registrert av et menneske med 9,69 sekunder i kraftig medvind på over 5 m/s, godt over IAAFs lovlige grense på 2,0 m/s, og følgelig ble resultatet underkjent. Løpet fant sted på universitetet i El Paso i Texas, der Thompson hadde idrettsstipend, studerte markedsføring og økonomi samtidig og holdt nær 3,9 «Grade point average» (GPA - gjennomsnittskarakter av maksimalt 4,0). Han mottok utmerkelser for sin kombinasjon av høye prestasjoner i studie og idrett. 
Thompson ble amerikansk studentmester tre ganger og sette i verdensrekord innendørs på den noe uvanlige distansen 55 meter med 5,99 sekunder i februar 1997.  
Obadele Thompson giftet seg med sprintdronningen Marion Jones i februar 2007 i Jones' hjemstat Nord-Carolina. Jones har en sønn med sprinteren Tim Montgomery fra før.


== Obadele Thompsons bestenoteringer ==


== Obadele Thompson i internasjonale mesterskap ==


== Referanser ==


== Eksterne lenker ==
(en) Obadele Thompson – Olympics.com 
(en) Obadele Thompson – Olympic.org 
(en) Obadele Thompson – Olympedia 
(en) Obadele Thompson – Sports-Reference (OL-resultater – arkivert) 
(en) Obadele Thompson – Commonwealth Games Federation 
(en) Obadele Thompson – World Athletics 
(en) Obadele Thompson – Track and Field Statistics 
Obadele Thompsons offisielle webside
Arthur Hailey

Arthur Hailey (født 5. april 1920, død 24. november 2004) var en britisk/kanadisk forfatter av populære spenningsromaner innenfor undersjangeren katastroferomaner. Han har solgt mer 170 millioner kopier i mer enn 40 språk. De fleste av hans romaner hadde handlinger fra miljøer som hoteller, banker eller flyselskaper, og således benyttet seg av de menneskelige konflikter som oppsto i disse miljøene.
Hans bøker er kjent for sin enkle, lettleste stil, ekstreme realisme, basert på detaljerte forundersøkelser, og en sympatisk, jordnær helt som leseren lett kunne identifisere seg med. Mange av romanene ble filmatisert, eksempelvis romanen Airport (1968) som i 1970 ble til spillefilmen Airport, med blant annet Burt Lancaster og Dean Martin i de fremste rollene. Filmen fikk tre oppfølgere; Airport '75, Airport '77 og Airport '80.
Hailey ble født i engelske Luton i Bedfordshire, og, Hailey tjenestegjorde i det britiske flyvåpen under den andre verdenskrig. I 1947 flyttet han til Canada, og så til California i 1969, og etter at han gjorde suksess med sine underholdningsromaner gjorde han Lyford Cay på Bahamas til sitt fremste hjem, hovedsakelig for å unngå kanadiske og amerikanske inntektsskatter, som han hevdet tok 90% av inntekten han. Her døde han i 2004, 84 år gammel.
Hailey siste roman, Detective (1997), er et mysterium fortalt fra perspektivet til en mordetterforsker i Miami. Etter å ha jobbet på en rekke arbeidsplasser begynte han sin karriere som skrivende som journalist for et transportmagasin. Det var under en reise at han ble sittende på flyet og gruble over hva som ville ha skjedd om begge pilotene ble matforgiftet. Denne handlingen førte til hans første suksess, Airport. Mange av hans bøker nådde førsteplass på The New York Times sin bestselgerliste.


== Bibliografi ==
Runway Zero-Eight (1958) – fortellingen om en krise på et fly grunnet matforgiftning begynte som en kanadisk TV-film, Flight into Danger, i 1956. Den ble deretter filmatisert på nytt som Zero Hour! (1957), før den året etter ble utgitt som roman.
The Final Diagnosis (1959) – hospitalpolitikken sett fra avdelingen for patologi
In High Places (1960) – den kalde krigens politikk i Nord-Amerika
Hotel (1965) – hoteller
Airport (1968) – flyplasspolitikk
Wheels (1971) – bilindustrien
The Moneychangers (1975) – bankvesenet
Overload (1979) – kraftkrise i California
Strong Medicine (1984) – farmasøytiske industri
The Evening News (1990) – TV-nyhetene
Detective (1997) – mordetterforskning


== Referanser ==


== Eksterne lenker ==
(en) Arthur Hailey på Internet Movie Database 
(sv) Arthur Hailey i Svensk Filmdatabas 
(da) Arthur Hailey på Scope 
(fr) Arthur Hailey på Allociné 
(en) Arthur Hailey på AllMovie 
(en) Arthur Hailey hos The Movie Database 
(en) Arthur Hailey Arkivert 5. februar 2009 hos Wayback Machine., opplsag i The Canadian Encyclopedia Arkivert 30. juli 2008 hos Wayback Machine.
(en) Artikkel om forholdene mellom Flight into Danger, Zero Hour!, og Runway Zero Eight
(en) Nekrolog i The Daily Telegraph
Michael Ashcroft

Michael Anthony Ashcroft, baron Ashcroft, (født 4. mars 1946) er en britisk forretningsmann og politiker.
Han har vært medlem av Overhuset siden 2000. Han har også belizisk statsborgerskap. Han har verdens største samling av Victoria Cross. Samlingen inkluderer over 140 medaljer og teller derfor over 10% av alle Victoria Cross som noensinne er utdelt. Samlingen er for tiden utstilt i Lord Ashcroft Gallery som ligger i The Imperial War Museum i London.


== Referanser ==


== Eksterne lenker ==
Offisielt nettsted 
(en) Michael Ashcroft – kategori av bilder, video eller lyd på Commons 
Michael Ashcroft på Twitter 
(en) Michael Ashcroft hos Hansards parlamentsdebatter 
(en) Michael Ashcroft hos The Peerage
Denzil Douglas

Denzil Llewellyn Douglas (født 14. januar 1953) er en sanktkittisk politiker som var statsminister på Saint Kitts og Nevis fra 7. juli 1995 til 18. februar 2015.


== Referanser ==
Frederick Ballantyne

Frederick Nathaniel Ballantyne (født 5. juli 1936, død 23. januar 2020) var generalguvernør på Saint Vincent og Grenadinene fra 2. september 2002 til 31. juli 2019. Han erstattet Monica Dacon, som hadde vært fungerende generalguvernør etter at Charles Antrobus døde. I 2019 ble han etterfulgt av Susan Dougan, landets første kvinnelige generalguvernør.


== Referanser ==


== Kilder ==
The Governor General, Government of St Vincent and the Grenadines
Roscelin

Roscelin (født ca. 1050 i Compiègne, død ca. 1120 i Roma?) var en fransk filosofi og teolog. Han regnes som den første skolastiker i egentlig forstand.
Det er lite vi vet om Roschelin, men han underviste i alle fall ved Loches i Bretagne, hvor han hadde den mer berømte Peter Abelard som elev. Han ble beskyldt for kjetteri av kirken på et konsilium i Reims 1092. Han trakk tilbake de omstridte påstandene og unngikk dermed å ble steinet. Etter dette flyktet han til England, men kom her i krangel med Anselm av Canterbury. Etter det flyktet han videre til Roma hvor han ble forsonet med kirken.
Det eneste skriftlige som finnes etter Roscelin er et brev han forfattet til Abelard om treenigheten, et brev som er mest kjent for å tale nedsettende om Abelard og hans uheldige omstendighet (kastrering).
Vi kjenner først og fremst Roscelins tanker gjennom Abelards og Anselms skrifter. Ifølge disse lærte han at universaliene var et rent flatus vocis (et rent pust av stemmen), og med dette ønsker han muligens å si at et almennbegrep er noe rent fysisk.


== Litteratur ==
(de) Klaus Kienzler: «Roscelin» i Biographisch-Bibliographisches Kirchenlexikon (BBKL). Bind 8, Herzberg 1994, ISBN 3-88309-053-0, sp. 660–661.


== Eksterne lenker ==
(de) Verk av og om Roscelin i katalogen til det tyske nasjonalbiblioteket
Roscelins smedeskrift til Peter Abaelard
Peter Abaelards offentlige brev til biskop Galon og Klerus av Paris, rettet mot Roscelin og hans lære
Brad Bird

Phillip Bradley «Brad» Bird (født 11. september 1957) er en Oscar-belønnet, amerikansk regissør og animasjonsfilmskaper, blant annet av Disney-Pixars CGI-animasjonsfilmer De utrolige (2004) og Rottatouille (2007). Han har også regissert Warner Bros.-tegnefilmen Gutten og jernkjempen (1999) og live-action-filmen Mission: Impossible - Ghost Protocol for Paramount Pictures (2011)


== Filmografi ==


=== Animatør ===
The Plague Dogs (1982)


=== Regissør ===
Family Dog (1987)
Gutten og jernkjempen (1999)
De utrolige (2004)
Jack-Jack Attack (kortfilm, 2005)
Rottatouille (2007)
Mission: Impossible - Ghost Protocol (2011)
1906 (i preproduksjon)


=== Manusforfatter ===
Family Dog (1987)
*batteries not included (1987)
Gutten og jernkjempen (1999)
De utrolige (2004)
Rottatouille  (2007)


=== Skuespiller ===
De utrolige (2004) Edna Mode (stemme)
Rottatouille (2007) Ambrister Minion (stemme)


== Referanser ==


== Eksterne lenker ==

(en) Brad Bird på Internet Movie Database 
(sv) Brad Bird i Svensk Filmdatabas 
(da) Brad Bird på Filmdatabasen 
(da) Brad Bird på Scope 
(fr) Brad Bird på Allociné 
(en) Brad Bird på AllMovie 
(en) Brad Bird hos Rotten Tomatoes 
(en) Brad Bird hos The Movie Database 
(en) Brad Bird hos Behind The Voice Actors 
Brad Bird-intervju hos IGN
DVD Talk: Intervju med Brad Bird om De utrolige
Brad Bird diskuterer utviklingen av De utrolige med CalArts' Character Animation Program Arkivert 22. august 2012 hos Wayback Machine.
Brad Bird Interview Brad Bird snakker om sin karriere og den kommende filmen De utrolige
Brad Bird-intervju Arkivert 11. mai 2011 hos Wayback Machine. (Rottatouille)
The Art of Making Pixar's Ratatouille Intervjuer medh Harley Jessup, Sharon Calahan og Brad Bird i forbindelse med en artikkel om skapingen av Rottatouille.
Brad Bird-intervju på Blu-ray.com Om utgivelsen av Rottatouille på Blu-ray